Aiškinamasis raštas

Dėl pritarimo projekto „Moletūno gatvės Molėtų mieste rekonstravimas“ įgyvendinimui

1. Parengto tarybos sprendimo projekto tikslai ir uždaviniai:

Sprendimo tikslas – įvykdyti išankstines sąlygas, būtinas teikiant paraišką projekto „Moletūno gatvės Molėtų mieste rekonstravimas“ (toliau – Projektas) veiklų finansavimui gauti pagal Kelių priežiūros ir plėtros programos finansavimo lėšų naudojimo tvarkos aprašo, patvirtinto Lietuvos Respublikos Vyriausybės 2005 m. balandžio 21 d. nutarimu Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“ nuostatas.

Projektas vykdomas pagal 2018 m. birželio 12 d. partnerystės su Automobilių kelių direkcija sutartį. Paraiška bus teikiama gauti papildomą finansavimą Projekto įgyvendinimui, kaip jungties jungiančios valstybinės reikšmės krašto kelius Nr. 115 Ukmergė-Molėtai ir Nr. 119 Molėtai-Anykščiai.

Sprendimu patvirtinamas Molėtų rajono savivaldybės administracijos prisidėjimas (ne mažiau kaip 20 procentų nuosavų lėšų) įgyvendinti Projektą, skyrus finansavimą.

Sprendimo uždaviniai: priimti sprendimą įsipareigoti skirti visas tinkamas, kurių nepadengia Projekto tinkamų finansuoti išlaidų dalis, išlaidas bei visas netinkamas finansuoti, tačiau būtinas Projektui įgyvendinti, išlaidas.

1. Siūlomos teisinio reguliavimo nuostatos:

Šiuo sprendimu teisinio reguliavimo nuostatos nėra nustatomos.

1. Laukiami rezultatai:

Pritarus sprendimo projektui bus įgyvendinta išankstinė Projekto parengtumo sąlyga.

1. Lėšų poreikis ir jų šaltiniai:

Projekto biudžetas (Moletūno g. dalies jungiančios krašto kelius): 850 495 Eur, iš jų: ne mažiau kaip 170 099,00 Eur Molėtų rajono savivaldybės lėšos.

1. Kiti sprendimui priimti reikalingi pagrindimai, skaičiavimai ar paaiškinimai.

Nėra.